Andersen startede sin idrætskarriere i Slagelse, hvor han vandt det danske ungdomsmesterskab (17-18 år) i [[stangspring]] i [[1948]] og [[1949]]. Efter [[studentereksamen]] flyttede han til [[København]] for at fortsætte sin uddannelse i [[Østasiatisk Kompagni]] og blev medlem af [[Sparta Atletik]] for hvem han vandt det danske juniormesterskab i stangspring i [[1950]] og [[1951]]. Det skulle der gå ti år før han vandt sit første og eneste seniormesterskab i sin hoveddisciplin stangspring. I [[1952]] og [[1953]] vandt han de danske mesterskaber i både [[femkamp|fem]]- og [[tikamp]], i hård konkurrence med klubkammeraten [[Helmuth Duholm]]. I 1951 satte han dansk rekord i femkamp med 3270 point. Både 1951 og 1952 nåede han en 20. plads på verdensranglisten i [[tikamp]] med 6706 og 6642 point.
Personbillede_savnes